stanford-oval/wikipedia huggingface dataset:
Wuffa

Uffa kuvattuna John Speedin Saxon Heptarchy -kartassa vuodelta 1611.
Wuffa, myös Uuffa tai Uffa, (k. 578) oli mahdollisesti Itä-Anglian kuningas noin 571–578. Beda Venerabiliksen mukaan Wuffa oli Tytilan isä, ja Itä-Anglian kuninkaita olisi kutsuttu hänen nimensä perusteella uuffingeiksi. Nenniuksen 800-luvulla kirjoittamassa teoksessa Historia Brittonum esitetään, että Wuffan esi-isä on muinainen germaaninen jumala Wodan. Roger Wendoverilainen ilmoittaa Wuffan ollen kuningas 571–578, mutta Anglosaksien kronikka ei mainitse Wuffaa eikä hänen poikaansa Tytilaa.
Wittenberge

| Wittenberge |
| --- | --- |
 Wittenbergen raatihuone
 Wittenberge
 Koordinaatit: 53°00′N, 11°45′E 
Valtio:  Saksa
Osavaltio:  Brandenburg
Piirikunta:  Prignitz
Väkiluku (31.12.2016):  17 318
 
 www.wittenberge.de 
Infobox OKVirheellinen NIMI-arvo: 
Wittenberge on kaupunki Saksassa, Brandenburgin osavaltion luoteiskulmassa. Asukkaita on noin 17 000. Kaupunki on tullut tunnetuksi Singerin ompelukonetehtaasta.
Aiheesta muualla

Kuvia tai muita tiedostoja aiheesta Wittenberge Wikimedia Commonsissa
Windows RT

Surface RT, jossa TouchCover.
Windows RT (aikaisemmin Windows ARM) on Windows 8 -käyttöjärjestelmän versio, joka on tarkoitettu laitteisiin, jotka käyttävät 32-bittisiä ARM-pohjaisia suorittimia. Käyttöjärjestelmä julkaistiin 26. lokakuuta 2012, samaan aikaan Windows 8:n kanssa.
Windows RT:n sovellukset hankitaan Windows Store -sovelluskaupasta, joka on ainoa tapa hankkia laitteeseen kolmannen osapuolen sisältöä.
Microsoft on ilmoittanut, että Windows RT-laitteisiin ei voi päivittää ilmaista Windows 10 -päivitystä, joka tuli saataville Windows 7 ja Windows 8 -käyttöjärjestelmille. Järjestelmän voi kuitenkin päivittää Windows RT 8.1 versioon.
Ominaisuudet

Lähde:
RT on tarkoitettu keveämmille, usein kannettaville tietokoneille, joissa on ARM-suoritin.
Käyttöliittymä on Windows 8.1 tapaan suunniteltu käytettäväksi kosketusnäytöllä, mutta käyttöjärjestelmä tukee myös perinteistä hiirtä ja näppäimistöä (oheislaitteista tulee löytyä Designed for Windows RT -logo)
RT:ssä on oletuksena esimerkiksi Sähköposti, Kalenteri, Valokuvat, Laskin ja Internet Explorer 11 -selain. Lisäksi ohjelmia voi ladata Windows-kaupasta.
BitLocker-pohjainen suojaustekniikka
Office 2013 RT, joten käytettävissäsi ovat Wordin, Excelin, PowerPointin, OneNoten ja Outlookin kosketuskäyttöiset työpöytäversiot. Lisätietoja on Office 2013 RT:n tuotesivulla.
Windows RT 8.1 -järjestelmästä puuttuvia ominaisuuksia

Lähde:
Windows Media Player
Windows Media Center
Kotiryhmän luonti (jo luotuun ryhmään liittyminen mahdollista)
Yhteyden muodostaminen Windows RT 8.1 -tietokoneeseen etätyöpöydän käyttämistä varten
Toimialueeseen liittyminen
Oheislaitteet, joissa ei ole Designed for Windows RT -logoa eivät ole mahdollisesti yhteensopivia järjestelmän kanssa.
Ykköspesis

Ykköspesis on Suomen Pesäpalloliiton ylläpitämä pesäpallon toiseksi korkein sarjataso. Sitä käsitellään kahdessa artikkelissa.
Miesten Ykköspesis
Naisten Ykköspesis
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ykköspesis”, voi hakea sivunnimihaulla, laajalla sivunnimihaulla tai tekstihaulla.
Väärälampi (Espoo)

| Väärälampi |
| --- | --- |
Valtiot:  Suomi 
Paikkakunta:  Espoo
Koordinaatit:  60°20′08″N, 24°39′48″E
Mittaustietoja
Pinnankorkeus:  65,7 m 
Rantaviiva:  1,2 km 
Pinta-ala:  0,04 km² 
 fiVäärälampi 
Väärälampi on noin neljän hehtaarin laajuinen metsäjärvi Pohjois-Espoossa. Virallisen kaupunginosajaon mukaan se sijaitsee harvaanasutussa Lakistossa. Väärälammen ympäristössä on useita pieniä järviä, kuten Halkolampi, Käärlampi ja Hauklampi. Länsipuolella sijaitsevat Tuhkuri ja Saarijärvi.
Aiheesta muualla

Retkipaikka.fi: Seitsemän lammen lenkki Luukissa
World Rally Championship (vuoden 2005 videopeli)

| World Rally Championship |
| --- | --- |

Kehittäjä:  Traveller’s Tales
Julkaisija:  EU SCEE JP Spike NA Bandai Namco Games
Pelisarja:  World Rally Championship
Pelimoottori:  F1 Grand Prix
Julkaistu:  EU 18. marraskuuta 2005 JP 9. maaliskuuta 2006 NA 18. huhtikuuta 2006
Lajityyppi:  ajopeli
Pelimuoto:  yksinpeli, moninpeli
Alusta:  PlayStation Portable
Lisää peliartikkeleitaVideopelien teemasivulla
Infobox OK : 
World Rally Championship on Traveller’s Talesin kehittämä ja Sony Computer Entertainmentin, Spiken ja Bandai Namco Gamesin julkaisema ajopeli. Peli julkaistiin PlayStation Portablelle vuonna 2005.
Aiheesta muualla

WRC MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:World Rally Championship (2005 video game)
Käännös suomeksi
Ville Kiviniemi

| Ville Kiviniemi |
| --- | --- |
 Ville Kiviniemi vuonna 1917.
Kansanedustaja
 1.11.1917–16.5.1918  
Ryhmä/puolue:  SDP
Vaalipiiri:  Lapinmaa
Henkilötiedot
Syntynyt: 17. maaliskuuta 1877 Kittilä
Kuollut: 21. kesäkuuta 1951 (74 vuotta) Kittilä
Ammatti:  maanviljelijä
Vilhelm (Ville) Kiviniemi (17. maaliskuuta 1877 Kittilä – 21. kesäkuuta 1951 Kittilä) oli suomalainen maanviljelijä ja poliitikko, joka toimi SDP:n kansanedustajana vuosina 1917–1918. Hän oli vuosina 1906–1938 toimineen Lapinmaan vaalipiirin ainoa sosialidemokraattinen kansanedustaja.
Elämä

Kittilän Kaukosen kylässä syntyneen Kiviniemen vanhemmat olivat talollinen Johan Kiviniemi ja Greta Stina Hakala. Kiviniemi oli isänsä puolelta myös pappissukua, sillä hänen isoäitinsä oli Kittilän ensimmäisen kappalaisen tytär. Kiviniemi kävi kaksi vuotta kansakoulua ja suoritti lyhyen maanviljelyskurssin Kittilässä. Hän työskenteli kotitilallaan 20-vuotiaaksi saakka, jolloin hän ryhtyi viljelemään Kaukosessa omaa tilaan saatuaan äitinsä perintöosuuden tilasta. "Lapin profeetaksi" tituleerattu Kiviniemi oli työväenliikkeen toiminnassa suurlakosta lähtien. Kiviniemi oli aluksi Sodankylän työväenyhdistyksen jäsen. Hän oli sosialidemokraattien eduskuntavaaliehdokkaana ensimmäistä kertaa jo 1908. Myöhemmin Kiviniemi toimi vuonna 1912 perustetutn Kaukosen työväenyhdistyksen taloudenhoitajana ja sihteerinä.
Vuonna 1917 Kiviniemi valittiin eduskuntaan Lapinmaan vaalipiirin ensimmäisenä sosialidemokraattina. Sisällissodan aikana Kiviniemi toimi jonkin aikaa Suomen kansanvaltuuskunnan maatalousasiain osaston virkailijana. Kertomansa mukaan hän otti tehtävän vastaan vasta yritettyään sitä ennen palata kotiseudulleen matkustamalla rintamalinjan yli yhdessä Maalaisliiton kansanedustajan Kalle Nurmelan kanssa. Helmikuun viimeisenä päivänä Kiviniemi lähti Vienan Karjalaan punaisten lähettämän retkikunnan mukana, jonka tarkoituksena oli avata uusi rintama rajaseudulle ja perustaa uusi taisteluosasto Suomen Punaisen Kaartin pohjoisin rintama. Ryhmä matkasi junalla Pietarin ja Petroskoin kautta Kantalahteen, josta käsin Kiviniemi toimi punaisten värvääjänä ilmeisesti August Wesleyn toimeksiannosta. Kiviniemi kiisti väitteet ja kertoi vain yrittäneensä Vienan kautta kotiinsa Kittilään.
Huhtikuun alussa Kiviniemi palasti takaisin Helsinkiin. Helsingin taistelun jälkeen Kiviniemi jäi kaupunkiin ja palasi lopulta Kittilään toukokuun alussa. Hänet pidätettiin heinäkuun alussa ja lähetettiin Rovaniemen kautta Sörnäisten kuritushuoneeseen, jossa pidettiin myös muita vangittuja kansanedustajia. Lokakuussa 1918 valtiorikosoikeus tuomitsi Kiviniemen valtio- ja maanpetoksesta kuolemanrangaistukseen, mutta valtiorikosylioikeus alensi tammikuussa 1919 tuomion elinkautiseksi kuritushuonerangaistukseksi. Hänet armahdettiin ehdonlaiseen tammikuussa 1922. Vapautumisensa jälkeen Kiviniemi oli mukana kommunistien toiminnassa. Vuoden 1929 eduskuntavaaleissa hän oli STPV:n ehdokkaana, muttei tullut valituksi, vaikka sai Kittilässä ja Sodankylässä eräillä äänestysalueilla jopa yli 70% äänistä. Kiviniemi oli myös Kittilän kunnanvaltuuston jäsen.
Perhe

Kiviniemen ensimmäinen puoliso oli vuosina 1897–1906 Elisabet Ranta. Vuonna 1908 hän avioitui Susanna Kristiina Rantakaukosen kanssa. Pariskunnalla oli kolme lasta.
Kirjallisuutta

Kiviniemi, Ville: ”Pohjolan veteraani Ville Kiviniemi kertoo”, Käy eespäin, väki voimakas : 50 vuotta Suomen työväenliikettä, s. 333–336.  Helsinki:  Kansankulttuuri, 1949.
Yhdysvaltain Grand Prix 1961

Yhdysvaltain Grand Prix 1961 oli Formula 1 -sarjan osakilpailu, joka ajettiin 8. lokakuuta 1961 Watkins Glenin radalla. Kilpailu oli kauden viimeinen, ja sen voitti Innes Ireland, jolle voitto oli kauden ensimmäinen.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 15 |  Innes Ireland | Lotus-Climax | 100 | 2:13:45.8 | 8 | 9 |
| 2 | 12 |  Dan Gurney | Porsche | 100 | +4.3 | 7 | 6 |
| 3 | 5 |  Tony Brooks | BRM-Climax | 100 | +49.0 | 5 | 4 |
| 4 | 2 |  Bruce McLaren | Cooper-Climax | 100 | +58.0 | 4 | 3 |
| 5 | 4 |  Graham Hill | BRM-Climax | 99 | +1 krs. | 2 | 2 |
| 6 | 11 |  Jo Bonnier | Porsche | 98 | +2 krs. | 10 | 1 |
| 7 | 14 |  Jim Clark | Lotus-Climax | 96 | +4 krs. | 6 |  |
| 8 | 6 |  Roger Penske | Cooper-Climax | 96 | +4 krs. | 16 |  |
| 9 | 16 |  Peter Ryan | Lotus-Climax | 96 | +4 krs. | 13 |  |
| 10 | 3 |  Hap Sharp | Cooper-Climax | 93 | +7 krs. | 17 |  |
| 11 | 21 |  Olivier Gendebien | Lotus-Climax | 92 | +8 krs. | 15 |  |
| Kesk. | 19 |  Roy Salvadori | Cooper-Climax | 96 | Moottori | 12 |  |
| Kesk. | 17 |  Jim Hall | Lotus-Climax | 76 | Polttoainevuoto | 18 |  |
| Kesk. | 26 |  Lloyd Ruby | Lotus-Climax | 76 | Magneetto | 19 |  |
| Kesk. | 7 |  Stirling Moss | Lotus-Climax | 58 | Moottori | 3 |  |
| Kesk. | 1 |  Jack Brabham | Cooper-Climax | 57 | Ylikuumeneminen | 1 |  |
| Kesk. | 22 |  Masten Gregory | Lotus-Climax | 23 | Vaihdelaatikko | 11 |  |
| Kesk. | 60 |  Walt Hansgen | Cooper-Climax | 14 | Onnettomuus | 14 |  |
| Kesk. | 18 |  John Surtees | Cooper-Climax | 0 | Moottori | 9 |  |
Muuta

Nopein kierros: Jack Brabham - 1'18.200
X Plastaz

X Plastaz on tansanialainen rap-yhtye. Se perustettiin Arushassa vuonna 1995. Sen ensimmäinen single oli vuonna 1998 julkaistu Bamiza. Yhtye esiintyi ensimmäistä kertaa Euroopassa vuonna 2001. X Plastazin ensimmäinen albumi, Maasai hip hop julkaistiin elokuussa 2004. Yhtyeen julkaisema single Msimu kwa msimu on mukana kokoelmalevyllä The Rough Guide to African Rap.
Yhdysvaltain 82. maahanlaskudivisioona

| 82>  maahanlaskudivisioona |
| --- | --- |
 82. maahanlaskudivisioonan hihamerkki
Toiminnassa:  1917–1920, 1921–
Valtio:  Yhdysvallat
Puolustushaarat:  Yhdysvaltain maavoimat
Rooli:  maahanlaskujoukot
Koko:  divisioona
Tukikohta:  Fort Bragg
Lempinimi:  “All-American”
Motto:  “All the way!”
Sodat ja taistelut:  ensimmäinen maailmansota Meusen-Argonnen taistelu toinen maailmansota Operaatio Market Garden Vietnamin sota Grenadan miehitys Irakin sota
Komentajat
Nykyinen komentaja:  David Rodriguez
Tunnettuja komentajia:  Matthew Ridgway James M. Gavin Omar Bradley
Yhdysvaltain 82. maahanlaskudivisioona (engl. 82nd Airborne, ”All-American”) on Yhdysvaltain maavoimien laskuvarjodivisioona.
Historia

Divisioona perustettiin 25. elokuuta 1917 Camp Gordonissa, Georgiassa jalkaväkiyhtymänä. Ensimmäisessä maailmansodassa se osallistui mm. Meusen-Argonnen taisteluun loppuvuonna 1918. Nimensä se sai siitä, että divisioonassa oli vapaaehtoisia jokaisesta USA:n osavaltiosta.
Divisioona muutettiin laskuvarjodivisioonaksi 15. elokuuta 1942. Toisessa maailmansodassa se saapui 10. toukokuuta 1943 Pohjois-Afrikkaan. Pohjois-Afrikan sotatoimien päätyttyä yhtymä nousi maihin Sisiliassa, josta se jatkoi Italian mantereelle Salernossa operaatio Avalanchessa. Divisioona siirrettiin yhtä rykmenttiä lukuun ottamatta Britteinsaarille valmistautumaan maihinnousuun Euroopan mantereelle.  Normandian maihinnousuun liittyen divisioonan joukot tekivät maahanlaskut 6. kesäkuuta 1944 vallaten Sainte-Mère-Eglisen kaupungin ja La Fièren sillan. Divisioona palasi heinäkuun alussa Englantiin taisteltuaan kolmekymmentäkolme päivää.
Divisioona liitettiin brittiläiseen 2. armeijaan, jonka mukana se teki maahanlaskun operaatio Market Gardenissa vallaten 16 siltaa Nijmegenin ja Groesbeekin välillä. Taisteltuaan 56 vuorokautta joukot joutuivat vetäytymään menetettyään runsaasti miehiä. Divisioona siirtyi 11. marraskuuta Reimsiin.
Saksan aloitettua 16. joulukuuta vastahyökkäyksen, mistä seurasi Ardennien taistelu. Yhdysvaltain maahanlaskudivisioonat olivat liittoutuneiden viimeisinä reserveinä. 82. divisioona oli 18. joulukuuta Belgiassa Webermontissa ja se ryhmittyi puolustukseen Salm-joelle. Saksalaisten hyökkäys saatiin torjuttua.
Myöhemmin se on taistellut Korean ja Vietnamin sodissa sekä Persianlahden ja Irakin sodissa. Yksikön nykyinen kotitukikohta on Fort Bragg Pohjois-Carolinassa.
Aiheesta muualla

Wikimedia Commonsissa on kuvia tai muita tiedostoja aiheesta .
82. maahanlaskudivisioonan sivut (Arkistoitu – Internet Archive)
82. maahanlaskudivisioonan joukkoja Afganistanissa.
Wittenbergin piirikunta

Wittenbergin piirikunta (saks. Landkreis Wittenberg) on Saksi-Anhaltin osavaltion itäosassa sijaitseva yksi Saksan piirikunnista. Piirikunta on Brandenburgin osavaltion rajalla, noin tunnin ajomatkan päässä liittovaltion pääkaupungista Berliinistä. Aluehallinto sijaitsee Wittenbergissä.
Alueen pohjoisosan maisemaa hallitsevat Flämingin metsäiset kukkulat. Elbe virtaa piirikunnan läpi lähes 100 kilometriä halkoen pelto- ja niittymaisemia. Alueen eteläpuolella sijaitseva Dübener Heide on Keski-Saksan suurin yhtenäinen metsäalue. Piirikunnan alueesta metsää on noin 40 % ja viljelysmaata noin 49 %.
Kaupungit ja kunnat

Wittenbergin piirikuntaan kuuluu yhdeksän kaupunkia ja kuntaa.
Annaburg
Bad Schmiedeberg
Coswig (Anhalt)
Gräfenhainichen
Jessen (Elster)
Kemberg
Wittenberg
Oranienbaum-Wörlitz
Zahna-Elster
Aiheesta muualla

Kuvia tai muita tiedostoja aiheesta Wittenbergin piirikunta Wikimedia Commonsissa
Saksi-Anhaltin piirikunnat ja kaupunkipiirit
Altmarkkreis Salzwedel
Anhalt-Bitterfeld
Börde
Burgenlandkreis
Dessau-Roßlau
Halle
Harz
Jerichower Land
Magdeburg
Mansfeld-Südharz
Saalekreis
Salzlandkreis
Stendal
Wittenbergin piirikunta
Vähäjärvi (Pälkäne, Padankoski)

| Vähäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°21′05″N, 24°50′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Kukkiaan 
Järvinumero:  35.781.1.016
Mittaustietoja
Pinnankorkeus:  87,1 m  
Rantaviiva:  0,489 km  
Pinta-ala:  1,672 ha  
Saaria:  ei saaria 
 fiVähäjärvi 
Vähäjärvi  on Pirkanmaalla Pälkäneellä  sijaitseva järvi.
Maantietoa

Järven pinta-ala on 1,7 hehtaaria ja se on 150 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 500 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Kukkian alueeseen (35.781) se kuuluu. Järven vedenpinnan korkeus on 87,1 metriä mpy.
Yhdysvaltain Grand Prix 1960

Yhdysvaltain Grand Prix 1960 20. marraskuuta 1960 Riverside International Raceway -radalla. Kilpailun voitti Stirling Moss, jolle voitto oli kauden toinen.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Stirling Moss | Lotus-Climax | 75 | 28:52.2 | 1 | 8 |
| 2 | 10 |  Innes Ireland | Lotus-Climax | 75 | 38 | 7 | 6 |
| 3 | 3 |  Bruce McLaren | Cooper-Climax | 75 | 52 | 10 | 4 |
| 4 | 2 |  Jack Brabham | Cooper-Climax | 74 | + 1 krs. | 2 | 3 |
| 5 | 15 |  Jo Bonnier | BRM | 74 | + 1 krs. | 4 | 2 |
| 6 | 9 |  Phil Hill | Cooper-Climax | 74 | + 1 krs. | 13 | 1 |
| 7 | 24 |  Jim Hall | Lotus-Climax | 73 | + 1 krs. | 12 |   |
| 8 | 14 |  Roy Salvadori | Cooper-Climax | 73 | + 2 krs. | 15 |   |
| 9 | 26 |  Wolfgang von Trips | Cooper-Maserati | 72 | + 3 krs. | 16 |   |
| 10 | 23 |  Chuck Daigh | Scarab | 70 | + 5 krs. | 18 |   |
| 11 | 25 |  Pete Lovely | Cooper-Ferrari | 69 | + 6 krs. | 20 |   |
| 12 | 7 |  Olivier Gendebien | Cooper-Climax | 69 | + 6 krs. | 8 |   |
| 13 | 20 |  Robert Drake | Maserati | 68 | + 7 krs. | 22 |   |
| 14 | 8 |  Henry Taylor | Cooper-Climax | 68 | + 7 krs. | 14 |   |
| 15 | 18 |  Maurice Trintignant | Cooper-Maserati | 66 | + 9 krs. | 19 |   |
| 16 | 12 |  Jim Clark | Lotus-Climax | 61 | + 14 krs. | 5 |   |
| Kesk. | 17 |  Graham Hill | BRM | 34 | Vaihdelaatikko | 11 |   |
| Kesk. | 19 |  Ian Burgess | Cooper-Maserati | 29 | Sytytys | 23 |   |
| Kesk. | 21 |  Brian Naylor | Cooper-Maserati | 20 | Moottori | 17 |   |
| Kesk. | 16 |  Dan Gurney | BRM | 18 |  | 3 |   |
| Kesk. | 4 |  Ron Flockhart | Cooper-Climax | 11 | Voimansiirto | 21 |   |
| Kesk. | 6 |  Tony Brooks | Cooper-Climax | 6 | Ulosajo | 9 |   |
| Kesk. | 11 |  John Surtees | Lotus-Climax | 3 | Onnettomuus | 6 |   |
Muuta

Lotus-tallin ensimmäinen kaksoisvoitto
Yasuke

Musta palvelija eurooppalaisten nanbanien seurassa. Japanilainen maalaus 1600-luvulta.
Yasuke oli japanilaisen daimion Oda Nobunagan palvelija vuosina 1581 ja 1582. Hän oli kotoisin Afrikasta, mahdollisesti nykyisen Mosambikin alueelta, ja saapui Japaniin italialaisen jesuiitan Alessandro Valignanon palvelijana.
Nobunaga ei ensin uskonut, että Yasuke on musta, vaan luuli että tämän iho on värjätty musteella, mutta kun väri ei lähtenyt pois pesussa, Nobunaga uskoi. Japanilaiset ryntäsivät katsomaan Yasukea niin sankoin joukoin, että osa katsojista kuoli jäätyään väkijoukon jalkoihin. Yasuke oli voimakas, ”kymmenen miehen vahvuinen”, joten Nobunaga kelpuutti hänet palvelijakseen. Yasuke oli mahdollisesti ainoa ei-japanilainen Nobunagan palvelija. Hänestä tehtiin aseenkantaja, ja hän sai oman katanan. Yasuken pituudeksi mitattiin kuusi shakua ja kaksi sunia eli 188 senttimetriä. Yasuken tiedetään myös tavanneen Tokugawa Ieyasun, joka yhdisti Japanin 1600-luvun alussa.
Kesäkuussa 1582 Yasuke oli Nobunagan mukana Kiotossa, kun Akechi Mitsuhiden joukot piirittivät heitä ja Nobunaga teki seppukun. Kotvan kuluttua Yasuke jäi vangiksi, eikä hänen myöhemmistä vaiheistaan ole varmaa tietoa. Yhden tarinan mukaan Yasuke jätettiin henkiin ja vietiin kristittyyn kirkkoon Kiotossa, koska hän oli vierasmaalainen eikä Mitsuhide pitänyt häntä ihmisenä.
X PixMap

XPM (X PixMap / X11 Portable Pixmap File) on lähinnä X Window Systemissä ohjelmoinnissa käytetty kuvatiedostomuoto.
Tiedostomuodon kehittivät Daniel Dardailler ja Colas Nahaboo Bull Research Centerissa Ranskassa tammikuussa  1989. Ehdotus lähtettiin X Consortiumille huhtikuussa 1989.
XPM on tekstimuotoinen, itseasiassa se on C-lähdekoodia.
Kuvatiedoston voi ottaa C-kieliseen ohjelmaan #include-direktiivillä, jonka jälkeen siitä tehdään ohjelmassa XpmCreatePixmapFromData() -funktiolla kuva palvelimelle.
Kuva voi sisältää myös läpinäkyvyyden ja sitä voi käyttää esimerkiksi kuvakkeena.
Ykköspesiksen kuukauden pelaaja

Ykköspesiksen kuukauden pelaaja on valittu kaudesta 2008 lähtien. Palkinto on jaettu Miesten Ykköspesiksen pelaajalle kuukausittain kaudesta 2008 ja Naisten Ykköspesiksessä kaudesta 2012. Valinnan suorittaa Pesäpalloliitto.
Useimmiten palkinnon ovat voittaneet Ilkka Hirvonen ja Emilia Itävalo, joille se on myönnetty kaksi kertaa.
Yamagata (Nagano)

| Yamagata |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Infobox OKVirheellinen NIMI-arvo: 
Yamagata (jap. 山形村, Yamagata-mura) on Japanin kyläkunta Naganon prefektuurin Higashi-Chikuman piirikunnassa. Siellä asuu 8 404 asukasta, sen väestötiheys on 336,4 asukasta neliökilometrillä ja sen pinta-ala on 24,98 neliökilometriä.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 7 208 |  |
| 2000 | 7 706 | +498 |
| 2005 | 8 195 | +501 |
| 2010 | 8 425 | +230 |
| 2015 | 8 395 | -30 |
| 2020 | 8 404 | +9 |
Vähäjärvi (Pirkkala)

| Vähäjärvi |
| --- | --- |
 Kurikanvainion uimaranta
Valtiot:  Suomi
Maakunnat:  Pirkanmaa‎
Kunnat:  Pirkkala
Koordinaatit:  61°27′43″N, 23°39′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskujoki:  Pyhäjoki 
Järvinumero:  35.211.1.006 
Mittaustietoja
Pinnankorkeus:  93,7 m 
Rantaviiva:  1,733 km 
Pinta-ala:  0,11206 km² 
 fiVähäjärvi 
Vähäjärvi  on Pirkanmaalla Pirkkalassa sen keskustaajamassa, Suupan ja Naistenmatkan välissä, sijaitseva järvi, joka kuuluu Kokemäenjoen vesistössä Vanajaveden-Pyhäjärven alueen Pyhäjärven alueeseen. Vähäjärvi on osa Pyhäjärven lähialuetta.
Maantietoa

Järven pituus on 700 metriä, leveys 350 metriä ja sen pinta-ala on 11 hehtaaria. Järvi sijaitsee 400 metriä etelään Pyhäjärvestä. Sen laskujoki Pyhäjoki lähtee järven pohjoispäästä länsirannasta ja kulkee yli 3 kilometriä länteen, jossa sen luontainen uoma on muutettu valtatielle 3 sopivaan kaivantoon. Pyhäjoki laskee Pyhäjärven Soukonlahteen. Järveen laskee kaksi lyhyttä ojaa sen lounaisrantaan. Toinen tuo puolen kilometrin päässä sijaistevan lammikon ylivirtausvedet ja toinen pitempi oja tuo Vähä Naistenjärven ja toisen nimettömän lammen vedet kaakon suunnalta. Järvi on matala ja sen ulappaa täplittävät kesäisin kasvustot. Keskellä järveä on suihkulähde. Rantaviivan pituus on 1,7 kilometriä. Järveä kiertää ympäri polku ja sen rannat tai rantojen läheiset alueet ovat täyteen rakennettuja. Talot ovat yleensä asuntoja, mutta länsirannalla sijaitsee puistossa Pirkkalan keskuskenttä (urheilukenttä) ja sen takana koulukeskus, jossa toimivat Naistenmatkan koulu, Pirkkalan yläaste ja Pirkkalan yhteislukio. Itärannalla sijaitsee puistossa Kurikanvainion uimaranta.
Vedenlaatu

Vähäjärvi oli 1970-luvun lopulla hyvin rehevöitynyt ja se oli silloin kasvamassa umpeen. Vuonna 1982 sen rannat pengerrettiin ja sen vedenpintaa nostettiin metrillä. Vuonna 2000 järvestä poistettiin liikkeelle lähtenyt 0,7 hehtaarin saarimainen turvelautta, jonka jälkeen järvessä ei ole esiintynyt sinilevää.
Historiaa

Vuonna 1953 julkaistussa peruskartassa järven ympäröivää peltomaisemaa kutsuttiin "Naistenmatkaksi" ja järven pohjoispään risteysaluetta "Suupaksi". Järven rantoja reunustivat kaakkoisrantaa lukuun ottamatta peltomaat. Järven länsirannat olivat matalina ruovittuneita. Aluetta rakennettiin vuoden 1961 peruskartan mukaan ahkerasti ja ensimmäiset rantatalot ovat tuolta ajalta. Itäpuolella kulkevan tien taakse ilmaantui vuoden 1975 kartan mukaan koulu. Se, ja kiivas rakentaminen, on sen jälkeen muuttanut ympäristön pysyvästi kaupunkimaiseksi.
Vähäjärven nimellä tunnetaan myös yksi Pirkkalan kunnanosista ja entisestä kylästä. Se rajoittui Naistenmatkaan, Kurikkaan, Takamaahan, Linnakallioon ja Linnakorpeen.
Vähäjärvi toukokuussa 2013
Wadowicen piirikunta

Wadowice on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 160 006. Kunnat Wadowicen piirikunnassa ovat Andrychów, Brzeźnica, Kalwaria Zebrzydowska, Lanckorona, Mucharz, Spytkowice, Stryszów, Tomice, Wadowice ja Wieprz.
Wadowicen väestöpyramidi 2014.
Vuoden 2019 lopussa piirikunnan asukkaista 50,9 prosenttia oli naispuolisia ja 49,1 miespuolisia. Alle 18-vuotiaat muodostivat 19,8 prosenttia piirikunnan väestöstä, työikäiset 61,0 prosenttia ja eläkeläiset 19,2 prosenttia. Väestön keski-ikä oli 40,3 vuotta. Vuonna 2019 piirikunnassa syntyi 1 766 lasta. Wadowicen piirikunnan väkiluvun ennustetaan pienenevän 150 321 asukkaaseen vuoteen 2050 mennessä.